TKS วิ่งคึก 7% นิวไฮรอบ 15 เดือน โบรกฯ แนะซื้อเป้า 8 บ. เก็งปันผลสูง
TKS วิ่งคึก 7% นิวไฮรอบ 15 เดือน โบรกฯ แนะซื้อเป้า 8 บ. เก็งปันผลสูง ล่าสุดอยู่ที่ 7.45 บาท บวก 0.50 บาท หรือ 7.19% มูลค่าซื้อขาย 91.40 ล้านบาท
TKS วิ่งคึก 7% นิวไฮรอบ 15 เดือน โบรกฯ แนะซื้อเป้า 8 บ. เก็งปันผลสูง ล่าสุดอยู่ที่ 7.45 บาท บวก 0.50 บาท หรือ 7.19% มูลค่าซื้อขาย 91.40 ล้านบาท
5 ก.พ. 2564

ผู้สื่อข่าวรายงานว่า ราคาหุ้น บริษัท ที.เค.เอส. เทคโนโลยี จำกัด (มหาชน) หรือ TKS ล่าสุด ณ เวลา 15.13 น. อยู่ที่ 7.45 บาท บวก 0.50 บาท หรือ 7.19% สูงสุดที่ 7.50 บาท ต่ำสุดที่ 7.10 บาท ด้วยมูลค่าซื้อขาย 91.40 ล้านบาท โดยราคาหุ้น TKS ปรับตัวขึ้นสูงสุดในรอบ 1 ปี นับตั้งแต่ราคาหุ้นอยู่ที่ 7.50 บาท เมื่อวันที่ 18 ต.ค.2562

ทั้งนี้ บล.ยูโอบี เคย์เฮียน ระบุในบทวิเคราะห์ แนะนำ “เก็งกำไร” TKS ราคาเป้าหมาย 8 บาท เก็งกำไรทางเทคนิคระยะสั้น จากประวัติการจ่ายปันผลที่ดี อย่างไรก็ตามผลการดำเนินงานโดยรวมคาดชะลอตัวลง การเก็งกำไรจึงควรกำหนดจุดตัดขาดทุน
ส่วน บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น TKS ราคาเป้าหมาย 11.70 บาท โดยประเมินมูลค่าหุ้น TKS ยังถูกเกินไปเมื่อเทียบกับ SYNEX โดยหากพิจารณาเฉพาะมูลค่าของ SYNEX ที่ TKS ถือหุ้นอยู่ 38.5% และ Discount ลงอีก 20% จะได้มูลค่าของ TKS ที่ 10.70 บาท ส่วนธุรกิจการการพิมพ์ของ TKS ให้มูลค่า 1 บาท
ด้าน Dividend Yield น่าสนใจอย่างมากที่ 8-10% ต่อปี ในเชิงกลยุทธ์แนะนำเล่น Pair Trade โดยให้ Long TKS และ Short SYNEX